CELEX: 62020CN0473
Language: da
Date: 2020-09-30 00:00:00
Title: Sag C-473/20: Anmodning om præjudiciel afgørelse indgivet af Sofijski rajonen sad (Bulgarien) den 30. september 2020 — INVEST FUND MANAGEMENT mod Komisia za finansov nadzor

14.12.2020   
            
            
               DA
            
            
               Den Europæiske Unions Tidende
            
            
               C 433/32
            
         
      Anmodning om præjudiciel afgørelse indgivet af Sofijski rajonen sad (Bulgarien) den 30. september 2020 — INVEST FUND MANAGEMENT mod Komisia za finansov nadzor
      (Sag C-473/20)
      (2020/C 433/40)
      Processprog: bulgarsk
      
         Den forelæggende ret
      
      Sofijski rajonen sad
      
         Parter i hovedsagen
      
      
         Sagsøger: INVEST FUND MANAGEMENT
      
         Sagsøgt: Komisia za finansov nadzor
      
         Præjudicielle spørgsmål
      
      
                  1.
               
               
                  Hvilken betydning har EU-lovgiver ønsket at tillægge begrebet »væsentlige dele« af prospektet som omhandlet i artikel 72 i Europa-Parlamentets og Rådets direktiv 2009/65/ЕF af 13. juli 2009 om samordning af love og administrative bestemmelser om visse institutter for kollektiv investering i værdipapirer (1)?
               
            
                  2.
               
               
                  Skal bestemmelsen i artikel 69, stk. 2, i Europa-Parlamentets og Rådets direktiv 2009/65/ЕF af 13. juli 2009 fortolkes således, at enhver ændring af de nødvendige minimumsoplysninger, der er fastsat i skema A i bilag I, altid er omfattet af begrebet »væsentlige dele« i direktivets artikel 72, således at disse skal ajourføres rettidigt?
               
            
                  3.
               
               
                  Såfremt det andet spørgsmål besvares benægtende, skal det da lægges til grund, at oplysningen om ændringen af sammensætningen af direktionen i et bestemt administrationsselskab for så vidt angår medlemmer, som ikke er administrerende medlemmer og ikke er blevet tillagt administrative opgaver, er omfattet af begrebet »væsentlige dele« som omhandlet i artikel 72 i Europa-Parlamentets og Rådets direktiv 2009/65/EF af 13. juli 2009?
               
            
                  4.
               
               
                  Skal bestemmelsen i artikel 99a, litra r), i Europa-Parlamentets og Rådets direktiv 2009/65/EF af 13. juli 2009 fortolkes således, at det kun er tilladt at pålægge et administrationsselskab en sanktion for hver af de investeringsfonde, som det administrerer, hvis det gentagne gange undlader at opfylde forpligtelser til at afgive oplysninger til investorer fastsat i overensstemmelse med nationale bestemmelser til gennemførelse af artikel 68 til 82 i Europa-Parlamentets og Rådets direktiv 2009/65/EF af 13. juli 2009?
               
            
         (1)  EUT 2009, L 302, s. 32